****

Guvernul României

HOTĂRÂRE

privind înfiinţarea Institutului **Clinic** de Urgenţe **Oftalmologice „Prof. Dr. Mircea Olteanu”**prin reorganizarea **Spitalului Clinic de** Urgenţe **Oftalmologice si pentru modificarea Anexei nr. 2
la Hotărârea Guvernului nr. 144/2010 privind organizarea si funcționarea Ministerului Sănătăţii**

    În temeiul art. 108 din Constituţia României, republicată şi al art. 172 alin. (1) din Legea nr. 95/2006 privind reforma în domeniul sănătăţii, republicată, cu modificările şi completările ulterioare,

    Guvernul României adoptă prezenta hotărâre.

 Art. 1 - (1) Se înfiinţează Institutul Clinic de Urgenţe Oftalmologice „Prof. Dr. Mircea Olteanu”, unitate sanitară publică cu personalitate juridică cu sediul in str. Piata Alexandru Lahovari nr. 1, sector 1, Bucuresti, în subordinea Ministerului Sănătăţii, prin reorganizarea Spitalului Clinic de Urgenţe Oftalmologice, care se desfiinţează.

(2) Institutul Clinic de Urgenţe Oftalmologice „Prof. Dr. Mircea Olteanu” are ca obiect de activitate furnizarea de asistenţă medico-chirurgicală oftalmologică complexă, curativă, preventivă şi de recuperare a pacienţilor şi transplant de cornee. La nivelul acestei unităţi sanitare se desfăşoară activitate de învăţământ, cercetare ştiinţifică-medicală, educație continuă, îndrumare, formare profesională şi coordonare metodologică în specialitatea oftalmologie.

 Art. 2 - (1) Institutul Clinic de Urgenţe Oftalmologice „Prof. Dr. Mircea Olteanu” se organizează şi funcţionează în conformitate cu prevederile Legii nr. 95/2006 privind reforma în domeniul sănătăţii, republicată, cu modificările şi completările ulterioare.

    (2) Conducerea Institutului Clinic de Urgenţe Oftalmologice „Prof. Dr. Mircea Olteanu” este asigurată de un manager şi un comitet director, în condiţiile prevăzute de Legea nr. 95/2006 privind reforma în domeniul sănătăţii, republicată cu modificările şi completările ulterioare.

   (3) Structura organizatorică a Institutului Clinic de Urgenţe Oftalmologice „Prof. Dr. Mircea Olteanu” se aprobă prin ordin al ministrului sănătăţii, în termen de minim 30 de zile de la data intrării în vigoare a prezentei hotărâri.

   Art. 3 – (1)  Personalul de specialitate medico-sanitar, auxiliar sanitar şi personalul tehnic, economic, informatică, administrativ şi de deservire din cadrul Spitalului Clinic de Urgenţe Oftalmologice se preia de către instituţia nou-înfiinţată, cu păstrarea regimului juridic aplicabil fiecărei categorii de personal şi a drepturilor salariale avute la data preluării.

 - (**2**) Membrii comitetului director, precum și şefii de secţie, de laborator şi de serviciu medical  care au ocupat postul prin concurs organizat potrivit Legii nr. 95/2006 privind reforma în domeniul sănătății, republicată, cu modificările și completările ulterioare, încheie acte adiționale la contractul de management, respectiv contractul de administrare, cu păstrarea tuturor drepturilor și obligațiilor prevăzute în cuprinsul acestora.

 Art. 4 - ( 1 ) Institutul Clinic de Urgenţe Oftalmologice „Prof. Dr. Mircea Olteanu” este finanţat integral din venituri proprii şi funcţionează pe principiul autonomiei financiare.

    ( **2** ) Veniturile proprii ale Institutului Clinic de Urgenţe Oftalmologice „Prof. Dr. Mircea Olteanu” provin din:

    a) sumele încasate pentru prestarea serviciilor medicale;

    b) alte prestaţii efectuate pe bază de contract;

    c) alte surse, în conformitate cu prevederile Legii nr. 95/2006, republicată, cu modificările şi completările ulterioare.

    Art. 5 -  ( 1) Patrimoniul Spitalului Clinic de Urgenţe Oftalmologice stabilit pe baza situaţiilor financiare întocmite potrivit art. 28 alin. (1) din Legea contabilităţii nr. 82/1991, republicată, cu modificările şi completările ulterioare, respectiv bunurile imobile, mijloacele fixe și obiectele de inventar, se preiau de către Institutul Clinic de Urgenţe Oftalmologice „Prof. Dr. Mircea Olteanu” în termen de 30 de zile de la data aprobării ordinului ministrului sănătații prevazut la art. 2 alin. (3).

    (2) Imobilele compuse din construcţii, anexele şi terenurile aferente, în care funcţionează Spitalul Clinic de Urgenţe Oftalmologice se preiau de către Institutul Clinic de Urgenţe Oftalmologice „Prof. Dr. Mircea Olteanu”, cu respectarea situaţiei juridice a acestora.

    (3) Institutul Clinic de Urgenţe Oftalmologice „Prof. Dr. Mircea Olteanu” preia toate drepturile şi se subrogă în toate obligaţiile Spitalului Clinic de Urgenţe Oftalmologice, inclusiv în litigiile aflate pe rolul instanţelor judecătoreşti.

  Art. 6 -  La anexa nr. 2, litera A "Unităţi aflate în subordinea Ministerului Sănătăţii", capitolul II "Unităţi finanţate integral din venituri proprii din contractele încheiate prin sistemul de asigurări sociale de sănătate" din Hotărârea Guvernului nr. 144/2010 privind organizarea şi funcţionarea Ministerului Sănătăţii, publicată în Monitorul Oficial al României, Partea I, nr. 139 din 2 martie 2010, cu modificările şi completările ulterioare, poziţia 26 se modifică şi va avea următorul cuprins:

    "26 Institutul Clinic de Urgenţe Oftalmologice ” Prof.Dr.Mircea Olteanu "

**PRIM-MINISTRU INTERIMAR**

**MARIAN-CĂTĂLIN PREDOIU**